Diari Oficial de la Generalitat Valenciana


Sumari del DOGV 9586, del 02-05-2023 (2023/4532)

Informació pública del projecte de decret del Consell de regulació de la declaració responsable d'ocupació d'habitatges i edificis d'habitatges.
------------------------------------------------------------------------------------------------------------------------------------------------

### Dades del document

Número de DOGV
:   9586

Data del DOGV
:   02-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/4532


Data del document
:   25-04-2023

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Anunci

Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * cooperació administrativa

Informació pública del projecte de decret del Consell de regulació de la declaració responsable d'ocupació d'habitatges i edificis d'habitatges. [2023/4532]  
Tal com s'estableix en els articles 133.2 de la Llei 39/2015, de 2 d'octubre, del procediment administratiu comú de les administracions públiques; 43.1.c de la Llei 5/1983, de 30 de desembre, del Consell; 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, s'acorda sotmetre a informació pública, per un termini de set dies el projecte de decret del Consell de la declaració responsable d'ocupació d'habitatges i edificis d'habitatges.  
  
El còmput del termini s'iniciarà l'endemà de la publicació del present anunci en el Diari Oficial de la Generalitat Valenciana.  
El text del projecte normatiu pot ser consultat en la pàgina web de la Vicepresidència Segona del Consell i Conselleria d'Habitatge i Arquitectura Bioclimàtica, en l'apartat «Normativa en tramitació», en l'adreça d'internet http://www.habitatge.gva.es/es/audiencia-e-informacion-publica, i en el portal de transparència de la Generalitat (http://gvaoberta.gva.es), així com en la Direcció General de Qualitat, Rehabilitació i Eficiència Energètica, al carrer de la Democràcia, 77, edifici A, codi postal 46486 València, en horari de 9.00 a 14.00 h, de dilluns a divendres.  
Les al·legacions, suggeriments o observacions efectuats per les persones o entitats que s'hi consideren interessades podran ser remeses, per a la seua consideració, a la Direcció General de Qualitat, Rehabilitació i Eficiència Energètica, al carrer de la Democràcia, presentats per registre d'entrada de la Vicepresidència Segona i Conselleria d'Habitatge i Arquitectura Bioclimàtica, o a l'adreça electrònica dg\_qualitat\_wuekenjpvcesy@gfy.mx, sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques, indicant en l'assumpte: «Al·legacions al projecte de decret del Consell de regulació de la declaració responsable d'ocupació d'habitatges i edificis d'habitatges».  
S'hi farà constar el nom i cognoms o raó social, l'adreça i el DNI, NIE o NIF de la persona o entitat que presente al·legacions. Per a l'adequada interpretació, valoració i, si escau, incorporació de les aportacions, s'hauria d'especificar l'article i l'apartat del projecte al qual es refereixen, la modificació que es proposa i les raons en què se sustenta. Es recomana, així mateix, adjuntar-hi una proposta de redacció alternativa.  
  
València, 25 d'abril de 2023.- El director general de Qualitat, Rehabilitació i Eficiència Energètica: Alberto Rubio Garrido.